Louis de Brouckère
Store norske leksikon,Historie,Verdens historie og samtidshistorie,Europa,Belgias historie
Louis de Brouckère var en belgisk sosialistisk politiker. Han var professor ved universitetet i Brussel, og var fra før første verdenskrig en av de ledende i det belgiske arbeiderpartiet. Siden ble han delegert til Folkeforbundet. Fra 1923 var han medlem av eksekutivkomiteen i Den sosialistiske arbeiderinternasjonale, og fra 1934 til 1939 Internasjonalens president.
Brouckère kritiserte regjeringens mangel på intervensjon i den spanske borgerkigen fra 1936–1939, og var en forkjemper for støtte til den republikanske regjeringen i Spania. Han var også medlem av det kongelige private kabinett fra 1944 til sin død, og var en sterk motstander av kong Leopold 3. Les mer i Store norske leksikon utøvende komité Den sosialistiske arbeiderinternasjonale Den spanske borgerkrig Folkeforbundet Belgias historie